alexandrainst/scandi-wiki huggingface dataset:
1624

Árið 1624 (MDCXXIV í rómverskum tölum) var 24. ár 17. aldar og hlaupár sem hófst á mánudegi samkvæmt gregoríska tímatalinu en fimmtudegi samkvæmt júlíska tímatalinu sem er tíu dögum á eftir.

Atburðir 

 Apríl - Richelieu kardínáli var gerður að æðstaráði í ríkisstjórn Loðvíks 13.
 8. maí - Hollenskur floti undir stjórn Piet Heyn rændi bæinn Salvador þar sem nú er Brasilía.
 8. júní - Jarðskjálfti skók Perú.
 17. ágúst - Osló brann til kaldra kola. Eftir brunann var borgin flutt um set og nefnd Kristjanía í höfuðið á Kristjáni 4. konungi. Hún hélt því nafni allt fram að þriðja áratug tuttugustu aldar, en þá fékk hún aftur nafnið Osló. 
 16. nóvember - Dómkirkjan á Hólum brotnaði í ofviðri.
 24. desember - Póstþjónusta var stofnuð í Danmörku af Kristjáni 4. Hún var fyrst til húsa í Dönsku kauphöllinni.

Ódagsettir atburðir 
 Bærinn Kongsberg í Noregi var stofnaður af Kristjáni 4. eftir að þar höfðu fundist silfurnámur.
 Gústaf 2. Adolf fékk tilboð um þátttöku í hernaðarbandalagi gegn Habsborgurum í Evrópu en þar sem hann gerði kröfu um að leiða bandalagið varð ekkert af þátttöku Svía í það skipti.
 Þrjátíu fjölskyldur frá Vallóníu settust að í nýlendunni Nýja Hollandi þar sem New York-borg stendur nú.
 Hollendingar settu upp verslunarstað á Tævan.
 Morðbréfamálið: Guðbrandur Þorláksson gerði síðustu tilraun til að stefna Jóni og Markúsi Ólafssonum um jarðirnar Hól og Bessastaði í Skagafirði en Jón Sigurðsson ónýtti sókn hans á Alþingi.

Fædd 
 7. janúar - Guarino Guarini, ítalskur arkitekt (d. 1683).
 9. janúar - Meishō keisaradrottning Japans (d. 1696).
 30. október - Paul Pellisson, franskur rithöfundur (d. 1693).

Ódagsett 
 George Fox, enskur stofnandi kvekarahreyfingarinnar (d. 1691).

Dáin 
 5. desember - Gaspard Bauhin, svissneskur grasafræðingur (f. 1560).
 26. desember - Simon Marius, þýskur stjörnufræðingur (f. 1573).

Opinberar aftökur 
 Sesselja Jónsdóttir dæmd til dauða á Alþingi, 29 ára, fyrir blóðskömm. Ekki er ljóst í annálum hvort eða hvenær dómnum var framfylgt.
 Hildibrandur Ormsson frá Höfða, Dýrafirði, dæmdur til dauða á Alþingi, 44 ára, fyrir blóðskömm í sama máli. Hann var tekinn af lífi þar á þinginu.

Tilvísanir 

1624
1621-1630
1630

Árið 1630 (MDCXXX í rómverskum tölum) var 30. ár 17. aldar sem hófst á þriðjudegi samkvæmt gregoríska tímatalinu en föstudegi samkvæmt júlíska tímatalinu sem er tíu dögum á eftir.

Atburðir 

 21. febrúar - Jarðskjálftar hófust á Suðurlandi og ollu nokkru tjóni. Hveravirkni í Biskupstungum breyttist. Hrundu margir bæir í Árnessýslu, fórust þar menn nokkrir og fénaður. Gerði og mikið tjón í Rangárvallasýslu. Urðu 6 menn undir húsum fyrir austan Þjórsá.
 24. febrúar - Skálholtsstaður brann til grunna.
 25. júní - Gústaf 2. Adolf steig á land með lið sitt í Rügen til að taka þátt í Þrjátíu ára stríðinu.
 10. júlí - Sænski herinn lagði Stettin undir sig.
 18. júlí - Karl 1. Gonzaga gafst upp fyrir keisarahernum undir stjórn Jóhanns af Aldringen sem rændi Mantúu í kjölfarið.
 Ágúst - Albrecht von Wallenstein var settur af sem hershöfðingi.
 Ágúst - Svíar gerðu bandalag við borgina Magdeburg.
 17. september - Borgin Boston í Bandaríkjunum var stofnuð af breskum landnemum.
 10.-11. nóvember - Dagur flónanna: Misheppnuð tilraun Maríu af Medici til að velta Richelieu kardinála úr sessi.
 13. nóvember - Svíar sigruðu her keisarans í orrustunni við Falkenberg.
 25. desember - Svíar sigruðu her keisarans í orrustunni við Marwitz.

Ódagsettir atburðir 
 Paramaríbó í Súrínam var stofnuð af breskum landnemum.
 Tvö hundruð Portúgalir voru drepnir í uppreisn innfæddra í Monomotapa í Austur-Afríku.

Fædd 
 29. maí - Karl 2. Englandskonungur (d. 1685).

Dáin 
 26. janúar - Henry Briggs, enskur stærðfræðingur (f. 1561).
 28. febrúar - Herluf Daa, hirðstjóri á Íslandi (f. 1565).
 15. nóvember - Johannes Kepler, þýskur stærðfræðingur og stjörnufræðingur (f. 1571).
 28. desember - Oddur Einarsson biskup í Skálholti (f. 1559).

1630
1621-1630
1649

Árið 1649 (MDCXLIX í rómverskum tölum) var 49. ár 17. aldar sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.

Atburðir 

 30. janúar - Karl 1. Englandskonungur var hálshöggvinn í Bretlandi og Enska samveldið tók við af konungsveldinu.
 30. janúar - Karl Stúart, sonur Karls 1. í útlegð í Haag, lýsti sjálfan sig Englandskonung.
 5. febrúar - Karl 2. var hylltur sem konungur Skotlands in absentia. 
 10. mars - Karl 10. Gústaf var útnefndur eftirmaður Kristínar Svíadrottningar.
 11. mars - Franska borgarastyrjöldin: Uppreisnarmenn og konungdæmið gerðu með sér friðarsamning í Rueil.
 19. mars - Enska fulltrúaþingið afnam enska lávarðaþingið með þeim orðum að það væri gagnslaust og hættulegt íbúum Englands.
 Maí - Robert Blake varð flotaforingi í enska flotanum.
 17. maí - Banbury-uppreisninni innan New Model Army lauk og uppreisnarmenn voru hengdir.
 Í júlí - Íslendingar sóru Friðriki 3. hollustueiða á Alþingi.
 15. ágúst - Robert Blake njörvaði flota Róberts Rínarfursta sem gerði Oliver Cromwell kleyft að hefja innrás á Írlandi.
 September - René Descartes flutti til Svíþjóðar til að gerast kennari Kristínar Svíadrottningar.
 2. september - Ítalska borgin Castro var lögð í rúst af hersveitum Innósentíusar 10. páfa.

Ódagsettir atburðir 
 Fyrsta auglýsingin á Íslandi - „Það andlega sigurverk“ - gefin út af Þórði Þorlákssyni biskup.
 Guðmundur Andrésson, íslenskur málfræðingur, var fangelsaður í Bláturni í Kaupmannahöfn fyrir níðkvæði.
 Hræringar sálarinnar eftir René Descartes kom út.

Fædd 
 2. febrúar - Benedikt 2. páfi (d. 1730).
 8. febrúar - Gabriel Daniel, franskur sagnaritari (d. 1728).
 23. júlí - Klemens 11. páfi (d. 1721).
 15. september - Titus Oates, enskur prestur (d. 1705).

Dáin 
 30. janúar - Karl 1. Englandskonungur (f. 1600).
 14. maí - Friedrich Spanheim, hollenskur guðfræðingur (f. 1600).
 3. október - Giovanni Diodati, svissneskur prestur (f. 1576).

1649
1641-1650
1655

Árið 1655 (MDCLV í rómverskum tölum) var 55. ár 17. aldar sem hófst á föstudegi samkvæmt gregoríska tímatalinu en mánudegi samkvæmt júlíska tímatalinu sem er tíu dögum á eftir.

Atburðir 

 25. mars - Christiaan Huygens uppgötvaði stærsta tungl Satúrnusar, Títan.
 7. apríl - Fabio Chigi varð Alexander 7. páfi.
 10. maí - Englendingar hertóku Jamaíka frá Spánverjum.
 31. júlí - Rússnesk-pólska styrjöldin (1654-1667): Rússneskur her lagði Vilnius undir sig.
 8. september - Karl 10. Gústaf lagði Varsjá undir sig.
 19. október - Karl 10. Gústaf lagði Kraká undir sig.

Ódagsettir atburðir 
 Stórhlaup varð í Jökulsá á Fjöllum, líklega vegna eldgoss í Kverkfjöllum.
 Jón Magnússon þumlungur varð fyrir galdraofsóknum að eigin mati sem leiddi til Kirkjubólsmálsins.
 Fyrstu fjóru vistmennirnir komu á Holdsveikraspítalann á Hallbjarnareyri.

Fædd 
 4. maí - Bartolomeo Cristofori, ítalskur hljóðfærasmiður (d. 1731).
 24. nóvember - Karl 11. Svíakonungur (d. 1697).

Dáin 
 7. janúar - Innósentíus 10. páfi (f. 1574).
 29. júní - Björn Jónsson á Skarðsá annálaritari (f. 1574).
 28. júlí - Cyrano de Bergerac, franskt leikskáld (f. 1619).
 24. október - Pierre Gassendi, franskur heimspekingur (f. 1592).

1655
1651-1660
1661

Árið 1661 (MDCLXI í rómverskum tölum) var 61. ár 17. aldar og hlaupár sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.

Atburðir 

 6. janúar - Menn fimmta konungsríkisins reyndu að ná völdum í London en herdeild George Monck sigraði þá.
 30. janúar - Lík Olivers Cromwells, Johns Bradshaw og Henrys Ireton voru grafin upp og hálshöggvin.
 5. febrúar - Kangxi tók við sem keisari í Kína við lát Shunzhi.
 23. apríl - Karl 2. Englandskonungur var krýndur öðru sinni í Westminster Abbey.
 11. maí - Ragnheiður dóttir Brynjólfs Sveinssonar biskups í Skálholti sór fyrir öll mök við karlmenn.
 6. ágúst - Portúgal og Holland gerðu með sér Haagsáttmálann þar sem Portúgal fékk formlega viðurkennd yfirráð sín yfir Nýja Hollandi í Brasilíu.

Ódagsett 
 Jón Ólafsson Indíafari ritaði Ferðabók sína.
 Hæstiréttur Danmerkur var stofnaður.

Fædd 
 30. janúar - Charles Rollin, franskur sagnfræðingur (d. 1741).
 16. apríl - Charles Montagu, enskt skáld (d. 1715).
 9. júní - Fjodor 3. Rússakeisari (d. 1682).
 6. nóvember - Karl 2. Spánarkonungur (d. 1700).
 18. desember - Christopher Polhem, sænskur uppfinningamaður (d. 1751).

Ódagsett 
 Guillaume François Antoine l'Hôpital, franskur stærðfræðingur (d. 1704).

Dáin 
 5. febrúar - Shunzhi, keisari í Kína (f. 1638).
 9. mars - Mazarin kardináli, franskur stjórnmálamaður (f. 1602).
 16. ágúst - Thomas Fuller, enskur sagnfræðingur (f. 1608).

1661
1661-1670
1665

Árið 1665 (MDCLXV í rómverskum tölum) var 65. ár 17. aldar sem hófst á fimmtudegi samkvæmt gregoríska tímatalinu en sunnudegi samkvæmt júlíska tímatalinu sem er tíu dögum á eftir.

Atburðir 

 5. janúar - Vísindatímaritið Journal des sçavans hóf göngu sína í Frakklandi.
 4. mars - Annað stríð Englands og Hollands hófst.
 12. apríl - Fyrsta skráða dauðsfallið vegna Plágunnar miklu í London.
 22. maí - Tómas Nikulásson, fógeti á Bessastöðum fórst undan Melum í Melasveit og með honum sex menn.
 12. júní - Englendingar skipuðu bæjarstjórn í New York.
 5. október - Háskólinn í Kiel var stofnaður.
 29. október - Portúgalir sigruðu Kongóveldið í orrustunni við Mbwila og drápu konunginn Anton 1. af Kongó.
 17. september - Karl 2. varð konungur Spánar fjögurra ára gamall.
 7. nóvember - Tímaritið London Gazette hóf göngu sína.
 14. nóvember - Konungslögin um Einveldið í Danmörku undirrituð af Friðriki 3..

Ódagsettir atburðir 
 Sjö bjarndýr gengu á land í Trékyllisvík.
 Snorra-Edda kom í fyrsta sinn út á prenti, í útgáfu Peders Resens í Kaupmannahöfn.
 Bólusótt geisaði í Evrópu.
 Leikritið Ástarlæknirinn (L'Amour médecin) eftir Moliére var frumsýnt.
 Robert Hooke uppgötvaði frumur í trjáberki.

Fædd 
 6. febrúar - Anna Bretadrottning (d. 1714).
 12. febrúar - Rudolf Jakob Camerarius, þýskur grasafræðingur (d. 1721).

Ódagsett 
 Jón Árnason biskup í Skálholti (d. 1743).

Dáin 
 2. janúar - Pierre de Fermat, franskur stærðfræðingur (f. 1601).
 10. mars - Árni Oddsson lögmaður (f. 1592)
 23. maí - Tómas Nikulásson fógeti á Bessastöðum drukknaði ásamt sjö öðrum þegar skúta hans fórst á Faxaflóa.
 25. ágúst - Torfi Erlendsson, sýslumaður í Gullbringusýslu (f. 1598).
 17. september - Filippus 4. Spánarkonungur (f. 1605).
 19. nóvember - Nicolas Poussin, franskur listmálari (f. 1594)

1665
1661-1670
1674

Árið 1674 (MDCLXXIV í rómverskum tölum) var 74. ár 17. aldar sem hófst á mánudegi samkvæmt gregoríska tímatalinu en fimmtudegi samkvæmt júlíska tímatalinu sem er tíu dögum á eftir.

Atburðir 

 19. febrúar - England og Holland gerðu með sér Westminster-sáttmálann.
 21. maí - Jóhann Sobieski var kjörinn konungur Pólsk-litháíska samveldisins.
 10. nóvember - Stjórn Nýja Hollands gekk til Englands samkvæmd Westminster-sáttmálanum.
 4. desember - Jacques Marquette stofnaði trúboðsstöð við Michigan-vatn sem síðar varð borgin Chicago.

Ódagsettir atburðir 
 Páll Björnsson, prófastur í Selárdal skrifaði bókina Kennimark Kölska (Character Bestiæ).

Fædd 
 Mars - Jethro Tull, enskur búfræðingur (d. 1741).
 17. júlí - Isaac Watts, enskt sálmaskáld (d. 1748).

Dáin 
 12. ágúst - Philippe de Champaigne, franskur listmálari (f. 1602).
 28. október - Hallgrímur Pétursson skáld og prestur dó úr holdsveiki (f. 1614).
 8. nóvember - John Milton, breskt skáld (f. 1608).

Opinberar aftökur 
 3. júlí - Galdramál: Böðvar Þorsteinsson, 39 ára, tekinn af lífi á Alþingi, með brennu, fyrir galdra. Honum var gefið að sök að hafa „með fjölkynngi og óleyfilegum meðölum hindrað afla og fiskibrögð á skipi séra Björns Snæbjörnssonar“.
 Páll Oddsson af Vatnsnesi í Húnavatnssýslu brenndur á Alþingi, sakaður um að hafa með göldrum valdið veikindum og andlátum fjölda fólks.
 Sigríði Þórðardóttur, 19 ára, drekkt í Austur-Húnavatnssýslu fyrir blóðskömm. Stjúpfaðir hennar, Bjarni Sveinsson, var tekinn af lífi á Alþingi árið áður vegna sama máls.

Tilvísanir 

1674
1671-1680
1679

Árið 1679 (MDCLXXIX í rómverskum tölum) var 79. ár 17. aldar sem hófst á sunnudegi samkvæmt gregoríska tímatalinu en miðvikudegi samkvæmt júlíska tímatalinu sem er tíu dögum á eftir.

Atburðir 

 24. janúar - Karl 2. Englandskonungur leysti kavaleraþingið upp.
 26. janúar - Svíar sömdu um frið við Heilaga rómverska ríkið í Nijmegen.
 1. júní - Skoskir sáttmálamenn unnu sigur á stjórnarhernum í orrustunni við Drumclog.
 22. júní - James Scott hertogi af Monmouth vann sigur á sáttmálamönnum í orrustunni við Bothwell Brig.
 7. ágúst - Brigantínan Le Griffon var dregin að suðurenda Níagarafljóts og varð fyrsta skipið sem sigldi um Erie-vatn, Huron-vatn og Michigan-vatn.
 26. september - Friðarsamkomulagið í Lundi batt enda á Skánska stríðið.

Fædd 
 24. janúar - Christian Wolff, þýskur heimspekingur (d. 1754).
 16. október - Jan Dismas Zelenka, bæheimskt tónskáld (d. 1745).

Dáin 
 3. maí - Jón Ólafsson Indíafari (f. 1593).
 4. desember - Thomas Hobbes, enskur heimspekingur (f. 1588).

Ódagsett 
 Jónas Rugman, íslenskufræðingur (f. 1636).

1679
1671-1680
1684

Árið 1684 (MDCLXXXIV í rómverskum tölum) var 84. ár 17. aldar og hlaupár sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.

Atburðir 

 24. júlí - Robert de LaSalle lagði upp frá Frakklandi með stóran leiðangur í þeim tilgangi að koma upp franskri landnemabyggð við ósa Mississippifljóts. 
 7. október - Hotta Masatoshi, aðalráðgjafi Tokugawa Tsunayoshi, herstjóra í Japan, var myrtur. 
 10. desember - Edmund Halley las afleiðslu lögmála Keplers út frá kenningu Newtons um þyngdaraflið upp á fundi hjá Konunglega breska vísindafélaginu.

Ódagsettir atburðir 
 Ulrik Christian Gyldenløve var skipaður stiftamtmaður á Íslandi, aðeins sex ára gamall.
 Einokunarverslunin: Umdæmaverslun tók við af félagsverslun.
 Jón Hreggviðsson var dæmdur til dauða á Alþingi fyrir morð á Sigurði Snorrasyni, böðli.

Fædd 
 31. mars - Francesco Durante, ítalskt tónskáld (d. 1755).
 15. apríl - Katrín 1. keisaraynja Rússlands (d. 1727).
 10. október - Antoine Watteau, franskur listmálari (d. 1721).
 3. desember - Ludvig Holberg, danskur rithöfundur og leikskáld (d.1754).

Dáin 
 1. apríl - Roger Williams, enskur guðfræðingur (f. 1603).
 22. júlí - Gísli Þorláksson Hólabiskup.
 1. október - Pierre Corneille, franskt leikskáld (f. 1606).

Opinberar aftökur

 9. júlí - Helgu Gunnarsdóttur úr Hrútafirði í Strandasýslu, 33 ára, drekkt á Alþingi fyrir blóðskömm.
 9. júlí - Vilkin Árnason hengdur á Alþingi fyrir þjófnað og flótta úr járnum.
 9. júlí - Guðrúnu Jónssdóttur frá Bessastöðum, 29 ára, drekkt á Alþingi fyrir dulsmál.
 9. júlí - Sigvaldi Jónsson frá Kirkjulandshjáleigu í Rangárvallasýslu, 24 ára, hálshogginn á Alþingi fyrir morð á Ólafi nokkrum, hjáleigumanni föður síns.

Tilvísanir 

1684
1681-1690
1691

Árið 1691 (MDCXCI í rómverskum tölum) var 91. ár 17. aldar sem hófst á mánudegi samkvæmt gregoríska tímatalinu en fimmtudegi samkvæmt júlíska tímatalinu sem er tíu dögum á eftir.

Atburðir 

 5. mars - Níu ára stríðið: Franskur her settist um spænska bæinn Mons. 
 20. mars - Uppreisn Leislers: Jacob Leisler gafst upp fyrir nýjum landstjóra í New York.
 29. mars - Bærinn Mons gafst upp fyrir umsátursmönnum.
 6. maí - Spænski rannsóknarrétturinn neyddi 219 gyðinga í Palma á Majorka til að skírast. Þegar 37 reyndu að flýja eyjuna voru þeir brenndir lifandi. 
 16. maí - Jacob Leisler var hengdur fyrir drottinsvik.
 Júní - Akmeð 2. varð Tyrkjasoldán.
 12. júlí - Antonio Pignatelli varð Innósentíus 12. páfi.
 12. júlí - Her Vilhjálms sigrar her Jakobs 2. í orrustunni við Aughrim.
 3. október - Limerick-sáttmálinn batt endi á átök milli Vilhjálms og Jakobíta á Írlandi.

Ódagsettir atburðir 
 Dúnkarkar skutu á enskar duggur og rændu fé í landi í Norðfirði.
 Michel Rolle fann upp setningu Rolles.
 Plymouth-nýlendan var innlimuð í Massachusettsflóanýlenduna í Nýja Englandi.
 Kalkamongólar gáfust upp fyrir Kingveldinu; Þar með var stærstur hluti þess sem í dag er Mongólía orðinn hluti af Kína.

Fædd 
 25. ágúst - Alessandro Galilei, ítalskur arkitekt (d. 1736).
 28. október - Peder Wessel Tordenskjold (d. 1720), norsk sjóhetja í Norðurlandaófriðnum mikla 1700-1721.
 7. desember - Ólafur Gíslason, biskup í Skálholti frá 1747 (d. 1753).

Dáin 
 1. febrúar - Alexander 8. páfi (f. 1610).
 23. júní - Súleiman 2. Tyrkjasoldán (f. 1642).
 8. desember - Richard Baxter, enskur guðfræðingur (f. 1615).
 30. desember - Robert Boyle, írskur efnafræðingur (f. 1627).

1691
1691-1700

Opinberar aftökur 

 Tveir menn hengdir fyrir þjófnað í Snæfellsness- og Hnappadalasýsslu, Einar Gíslason og Eiríkur Gíslason.

Tilvísanir
1697

Árið 1697 (MDCXCVII í rómverskum tölum) var 67. ár 17. aldar. Það hófst á þriðjudegi samkvæmt gregoríska tímatalinu eða föstudegi samkvæmt júlíska tímatalinu sem er tíu dögum á eftir.

Atburðir 

 8. janúar - Thomas Aikenhead, skoskur námsmaður, var tekinn af lífi fyrir guðlast.
 Mars - Pétur mikli hóf ferð sína um Evrópu dulbúinn sem „Pjotr Mikhaílov skotliði“.
 5. apríl - Karl 12. varð konungur Svíþjóðar.
 7. maí - Konungshöllin Tre kronor í Stokkhólmi brann til grunna. Konungsfjölskyldan flutti í Wrangel-höll.
 20. september - Ryswick-samningurinn batt enda á Níu ára stríðið milli Frakklands og Bandalagsins mikla. Samningurinn leysti ekki nein deilumál og fimm árum síðar hófst því Spænska erfðastríðið milli sömu aðila. 
 2. desember - Pálskirkjan í London opnaði.

Ódagsettir atburðir 
 Veturinn var kallaður Vatnsleysuvetur á Íslandi.
 Eldgos varð í Vatnajökli.
 Björn Þorleifsson var vígður Hólabiskup.

Fædd 
 6. ágúst - Karl 7. keisari hins Heilaga rómverska ríkis (d. 1745).
 7. október - Canaletto, ítalskur listmálari (d. 1768).
 10. nóvember - William Hogarth, enskur skopmyndateiknari (d. 1764).
 Jón Þorkelsson Thorcillius, íslenskur skólameistari og menntafrömuður (d. 1759).

Dáin 
 8. janúar - Thomas Aikenhead, skoskur námsmaður og síðasti maðurinn sem tekinn var af lífi fyrir guðlast í Bretlandi (f. um 1678).
 16. janúar - Georg Mohr, danskur stærðfræðingur (f. 1640).
 17. mars - Þórður Þorláksson biskup í Skálholti (f. 1637).
 5. apríl - Karl 11. Svíakonungur (f. 1655).
 8. apríl - Niels Juel, danskur flotaforingi (f. 1629).

1697
1691-1700

Opinberar aftökur 

 Ólafur Brandsson og Þorsteinn Þorleifsson frá Dalasýslu hálshoggnir á Alþingi fyrir morð.
 Sigurður Skúlason, 16–17 ára, og Jón Jónsson Gráni, 20 ára, báðir úr Hegranesþingi, hengdir á Alþingi fyrir þjófnað.
 1. júlí - Jóreiði Þorgeirsdóttur af Bakkárholtshjáleigu í Ölfusi drekkt í Öxará vegna dulsmáls.

Tilvísanir
1700

Árið 1700 (MDCC í rómverskum tölum) var 100. og síðasta ár 17. aldar sem hófst á föstudegi samkvæmt gregoríska tímatalinu en hlaupár sem hófst á mánudegi samkvæmt júlíanska tímatalinu sem var ellefu dögum á eftir.

Atburðir 

 1. janúar - Flest ríki mótmælenda í Evrópu tóku upp gregoríska tímatalið. 
 27. febrúar - Eyjan Nýja-Bretland var uppgötvuð.
 1. mars - Þýskaland og Dansk-norska ríkið tóku upp gregoríska tímatalið.
 8. mars - Tugir fiskibáta fórust og drukknaði hátt í annað hundrað manns, flestir við Reykjanesskaga.
 11. apríl - Hvergi var messað á landinu þó páskadagur væri vegna mikillar snjókomu á norðan. Veturinn var því kallaður páskavetur.
 Apríl - Margar byggingar í Gondar í Eþíópíu eyðilögðust í eldi.
 29. júní - Friðriki 4. konungi voru unnir trúnaðareiðar á Alþingi.
 20. nóvember - Svíar unnu sigur á Rússum í orrustunni við Narva í Eistlandi.
 23. nóvember - Giovanni Francesco Albani varð Klemens 11. páfi.
 28. nóvember - Nýi stíll, gregoríska tímatalið, gekk í gildi á Íslandi. Til leiðréttingar voru 11 dagar kliptir úr árinu þannig að 28. nóvember kom í stað 17. nóvember

Ódagsettir atburðir 
 Norðurlandaófriðurinn mikli hófst og stóð til 1721.

Fædd 
 2. febrúar - Johann Christoph Gottsched, þýskur rithöfundur (d. 1766).
 8. febrúar - Daniel Bernoulli, svissneskur eðlis- og stærðfræðingur (d. 1782).

Ódagsett 
 Æri Tobbi (Þorbjörn Þórðarson), íslenskt skáld.

Dáin 
 12. maí - John Dryden, enskt leikskáld (f. 1631).
 23. maí - Jens Juel, danskur stjórnmálamaður (f. 1631).
 15. september - André Le Nôtre, franskur landslagsarkitekt (f. 1613).
 27. september - Innósentíus 12. páfi (f. 1615).
 1. nóvember - Karl 2. Spánarkonungur (f. 1661).

Opinberar aftökur 

 Andrés Þórðarson úr Borgarfirði, 60 ára, hengdur á Alþingi fyrir þjófnað.

Tilvísanir 

1700
1691-1700
Rotaskross

Rotaskrossar eru galdrastafir og mjög áhrifamiklir sem verndarstafir. Allnokkrir eru kunnir s.s. Rotaskross Stefnis, Rotaskross Eiríks jarls hinn meiri og Rotaskross Eiríks jarls hinn minni og Rotaskross Ólafs Tryggvasonar auk nokkurra annarra sem eingöngu bera heitið Rotaskross. 

Almennt eru krossar þessir nefndir Róðu- eða Rúðukrossar en upprunalega heitið er Rotaskross, en það er dregið af nafninu Sator lesið öfugt og er komið úr galdratalbyrðingnum fræga Satorarepo. Satorarepo gefur öllum galdralestri kraft.

Rotaskrossar eru því betri og öflugri vörn sem fleiri koma saman.

Galdrastafir
Satorarepo

Galdratalbyrðingurinn Satorarepo gefur öllum galdralestri kraft og er notaður við alls konar gjörningar, særingar, ristur og lækningar. Talbyrðingurinn er forn og hefur fundist meðal annars á töflu frá Pompei. Annað gamalt satorsvers er að finna á vegg í dómkirkjunni í Siena á Ítalíu.

Satorarepo er þannig uppbyggður að hvort sem lesið er fram eða aftur, upp eða niður í byrðingnum þá koma ávallt út sömu orðin: „Sator, Arepo, Tenet, Opera, Rotas“. Ef reiknuð er þversumma talnagilda stafanna í hverri línu miðað við latneska stafrófið, verður hún sú sama (tíu) fyrir allar línurnar.

 S A T O R
 A R E P O
 T E N E T
 O P E R A
 R O T A S

Við lækningar sjúkdóma eða til að verjast illum öndum, draugum, sendingum, afturgöngum, óvættum, árum eða djöflum, voru þessi fimm orð rist á allar neglur viðkomandi sjúklings eða þess er verjast skyldi og um leið skyldi þylja versið.

Galdrastafir
Balar

Balar eru landsvæðið milli Bjarnarfjarðar og Kaldbaksvíkur á Ströndum á um 12-13 km svæði. Það er undirlendisræma undir grýttum fjallshlíðum Balafjalla. Landið allt er fremur grýtt og gróðurlítið og virðist ekki vel fallið til landbúnaðar við fyrstu sýn, en fjörubeit er mikil. Talsvert rekur þar af rekaviði á fjörur. Lendingar voru góðar og heimræði stundað af hverjum bæ. Enginn hefðbundinn búskapur er lengur á svæðinu og þau hús sem enn standa uppi eru nýtt til sumardvalar og hlunnindabúskapar af rekaviði og æðarfugli.

Jarðir á Bölum

Reykjarvík (sumardvalarstaður)
Brúará (í eyði)
Asparvík (í eyði)Eyjar (sumardvalarstaður, hlunnindabúskapur)''

Strandir
1639

Árið 1639 (MDCXXXIX í rómverskum tölum) var 39. ár 17. aldar sem hófst á laugardegi samkvæmt gregoríska tímatalinu en þriðjudegi samkvæmt júlíska tímatalinu sem er tíu dögum á eftir.

Atburðir 

 13. mars - Háskólinn New College á Nýja Englandi var nefndur Harvard College í höfuðið á velgjörðarmanni skólans John Harvard.
 15. mars - Brynjólfur Sveinsson varð biskup í Skálholti.
 4. apríl - Sænski herinn undir stjórn Johans Banér, vann sigur á keisarahernum í orrustunni við Chemnitz í Saxlandi.
 18. júní - Karl 1. Englandskonungur gerði Berwick-friðarsáttmálann við Skota.
 20. júní - Kirsten Svendsdatter fann lengra gullhornið í Møgeltønder á Jótlandi.

Ódagsettir atburðir 
 Fyrsta prentverkið tók til starfa í Norður-Ameríku, í Cambridge, Massachusetts.
 Rússneskir kósakkar náðu til Kyrrahafsins við Okotsk þar sem þeir reistu síðar bækistöð.

Fædd 
 8. maí - Giovanni Battista Gaulli, ítalskur listmálari (d. 1709).
 22. desember - Jean Racine, franskt leikskáld (d. 1699).

Dáin 
 20. janúar - Mústafa 1. Tyrkjasoldán (f. 1592).
 21. maí - Tommaso Campanella, ítalskt skáld (f. 1568).
 6. ágúst - Hans van Steenwinckel, flæmskur arkitekt (f. 1587).
 28. október - Stefano Landi, ítalskt tónskáld (f. 1587).

Opinberar aftökur 
 Ónafngreind stjúpfeðgin tekin af lífi á Alþingi fyrir blóðskömm, hann hálshogginn, henni drekkt.

Tilvísanir 

1639
1631-1640
Homo floresiensis

Homo floresiensis er nýlega uppgötvuð tegund manna sem er einstaklega smávaxin. Hún fannst á eyjuni Flores í Indónesíu. Talið er að hún sé kominn af hinum upprétta manni og hafi komið til Flores fyrir um 800.000 árum en svo horfið af sjónarsviðinu fyrir um 13.000 árum.

Tenglar 
 Frétt á visir.is
 Fréttir úr New York Times

Tegundir manna